title: Rådets afgørelse (EU) 2017/477 af 3. marts 2017 om den holdning, der skal indtages på Den Europæiske Unions vegne i det samarbejdsråd, der er oprettet i henhold til den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side, for så vidt angår tilrettelæggelsen af arbejdet i samarbejdsrådet, samarbejdsudvalget, specialiserede underudvalg og andre organer

text:
               18.3.2017

               DA

               Den Europæiske Unions Tidende

               L 73/15

         RÅDETS AFGØRELSE (EU) 2017/477
   af 3. marts 2017
   om den holdning, der skal indtages på Den Europæiske Unions vegne i det samarbejdsråd, der er oprettet i henhold til den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side, for så vidt angår tilrettelæggelsen af arbejdet i samarbejdsrådet, samarbejdsudvalget, specialiserede underudvalg og andre organer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 1, og artikel 37,
   under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207 og 209 sammenholdt med artikel 218, stk. 9,
   under henvisning til forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               I henhold til artikel 281, stk. 3, i den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side (1) (»aftalen«) kan hele eller dele af aftalen anvendes midlertidigt.

               (2)

               Artikel 3 i Rådets afgørelse (EU) 2016/123 (2) fastsætter, hvilke dele af aftalen, der anvendes midlertidigt. Disse dele af aftalen er blevet anvendt midlertidigt fra den 1. maj 2016.

               (3)

               I henhold til aftalens artikel 268, stk. 7, fastsætter samarbejdsrådet selv sin forretningsorden.

               (4)

               I henhold til aftalens artikel 268, stk. 6, og artikel 269, stk. 3, varetages samarbejdsrådets og samarbejdsudvalgets formandskab på skift af en repræsentant for Den Europæiske Union og en repræsentant for Republikken Kasakhstan.

               (5)

               I henhold til aftalens artikel 269, stk. 1, bistås samarbejdsrådet i udøvelsen af sine opgaver af et samarbejdsudvalg.

               (6)

               I henhold til aftalens artikel 269, stk. 7, fastsætter samarbejdsrådet i sin forretningsorden samarbejdsudvalgets samt de af samarbejdsrådet nedsatte underudvalgs eller organers opgaver og virkemåde.

               (7)

               I henhold til aftalens artikel 269, stk. 5, kan samarbejdsudvalget mødes i en særlig sammensætning for at drøfte relevante spørgsmål i forbindelse med afsnit III (Handel og erhverv). I henhold til aftalens artikel 269, stk. 6, kan samarbejdsrådet beslutte at nedsætte specialiserede underudvalg eller andre organer til at bistå det i varetagelsen af dets opgaver og fastlægger sådanne udvalgs eller organers sammensætning, opgaver og funktionsmåde.

               (8)

               I henhold til aftalens artikel 268, stk. 1, overvåger og gennemgår samarbejdsrådet regelmæssigt gennemførelsen af denne aftale. I henhold til aftalens artikel 268, stk. 4, kan samarbejdsrådet delegere enhver af sine beføjelser til samarbejdsudvalget, herunder beføjelsen til at træffe bindende afgørelser. I henhold til aftalens artikel 268, stk. 3, har samarbejdsrådet beføjelse til at ajourføre eller ændre bilagene til denne aftale baseret på konsensus mellem parterne, uden at dette berører eventuelle specifikke bestemmelser i afsnit III (Handel og erhverv).

               (9)

               I henhold til aftalens artikel 25, stk. 3, nedsætter samarbejdsrådet et underudvalg vedrørende toldsamarbejde. I henhold til aftalens artikel 25, stk. 4, føres der en regelmæssig dialog om emnerne i aftalens kapitel 2. Samarbejdsudvalget kan ligeledes fastsætte regler for gennemførelsen af denne dialog, jf. aftalens artikel 25, stk. 4.

               (10)

               Med henblik på at sikre en effektiv gennemførelse af aftalen bør samarbejdsrådets og samarbejdsudvalgets samt underudvalgs forretningsordener vedtages snarest muligt.

               (11)

               Den holdning, som Unionen skal indtage i samarbejdsrådet, bør derfor baseres på de udkast til afgørelser, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   1.   Den holdning, som skal indtages på Unionens vegne i det samarbejdsråd, der er nedsat ved artikel 268, stk. 1, i den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side baseres på de udkast til samarbejdsrådets afgørelser, der er knyttet til nærværende afgørelse, for så vidt angår:

               —

               vedtagelsen af samarbejdsrådets og samarbejdsudvalgets, specialiserede underudvalgs og andre organers forretningsordener

               —

               oprettelsen af et underudvalg vedrørende retlige anliggender, frihed og sikkerhed, et underudvalg vedrørende energi, transport, miljø og klimaændringer samt et underudvalg vedrørende toldsamarbejde.

         2.   Unionens repræsentanter i samarbejdsrådet kan tiltræde mindre tekniske ændringer af udkastene til samarbejdsrådets afgørelser uden yderligere afgørelser truffet af Rådet.
   Artikel 2
   Samarbejdsrådet ledes for Unionens vedkommende af Unionens højtstående repræsentant for udenrigsanliggender og sikkerhedspolitik i overensstemmelse med dennes opgaver i henhold til traktaterne og i dennes egenskab af formand for Rådet for Udenrigsanliggender.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 3. marts 2017.

            På Rådets vegne

         M. FARRUGIA

            Formand

      (1)  EUT L 29 af 4.2.2016, s. 3.

      (2)  Rådets afgørelse (EU) 2016/123 af 26. oktober 2015 om undertegnelse på Den Europæiske Unions vegne og om midlertidig anvendelse af den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side (EUT L 29 af 4.2.2016, s. 1).

      UDKAST
      SAMARBEJDSRÅDET EU-REPUBLIKKEN KASAKHSTANS AFGØRELSE Nr. 1/2017
      af …
      om vedtagelse af dets forretningsorden og samarbejdsudvalgets samt de specialiserede underudvalgs og andre organers forretningsordener
      SAMARBEJDSRÅDET EU-REPUBLIKKEN KASAKHSTAN HAR —
      under henvisning til den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side (1) (»aftalen«), særlig artikel 268, og
      ud fra følgende betragtninger:

                  (1)

                  I henhold til aftalens artikel 281, stk. 3, er visse dele af aftalen blevet anvendt midlertidigt fra den 1. maj 2016.

                  (2)

                  I henhold til aftalens artikel 268, stk. 7, fastsætter samarbejdsrådet selv sin forretningsorden.

                  (3)

                  I henhold til aftalens artikel 269, stk. 1, bistås samarbejdsrådet i udøvelsen af dettes hverv af et samarbejdsudvalg.

                  (4)

                  I henhold til aftalens artikel 269, stk. 6, kan samarbejdsrådet beslutte at nedsætte specialiserede underudvalg eller andre organer til at bistå det i varetagelsen af dets opgaver, og det fastlægger sådanne udvalgs eller organers sammensætning, opgaver og funktionsmåde.

                  (5)

                  I henhold til aftalens artikel 25, stk. 3, nedsætter samarbejdsrådet et underudvalg vedrørende toldsamarbejde.

                  (6)

                  I henhold til aftalens artikel 269, stk. 7, fastsætter samarbejdsrådet i sin forretningsorden samarbejdsudvalgets samt de af samarbejdsrådet nedsatte underudvalgs eller organers opgaver og virkemåde.

                  (7)

                  Samarbejdsrådet besluttede på sit møde i Bruxelles den 6. oktober 2016, at dets forretningsorden vedtages i form af en udveksling af verbalnoter —

            VEDTAGET DENNE AFGØRELSE:
      Artikel 1
      Forretningsordener for samarbejdsrådet og samarbejdsudvalget, specialiserede underudvalg og andre organer, der nedsættes af samarbejdsrådet, som fastsat i henholdsvis bilag I og II, vedtages herved.
      Artikel 2
      Denne afgørelse træder i kraft på dagen for vedtagelsen.

         Udfærdiget i …, den …

               På samarbejdsrådets vegne

               Formand

         (1)  EUT L 29 af 4.2.2016, s. 3.

         BILAG I

            FORRETNINGSORDEN FOR SAMARBEJDSRÅDET

         Artikel 1
         Almindelige bestemmelser
         1.   Det samarbejdsråd, der er nedsat i henhold til aftalens artikel 268, stk. 1, udfører sine opgaver i overensstemmelse med aftalens artikel 268.
         2.   I henhold til aftalens artikel 268, stk. 5, består samarbejdsrådet af repræsentanter for parterne. Ved sammensætningen af samarbejdsrådet skal der tages hensyn til de særlige emner, der skal drøftes på et givent møde. Samarbejdsrådet træder sammen på ministerplan.
         3.   I henhold til aftalens artikel 268, stk. 2, og med henblik på at opfylde målene i aftalen har samarbejdsrådet beføjelse til at træffe afgørelser, der er bindende for parterne. Samarbejdsrådet træffer de relevante foranstaltninger til at sikre gennemførelsen af sine afgørelser, herunder ved eventuelt at give særlige organer, der er nedsat i medfør af aftalen, beføjelse til at handle på dets vegne. Samarbejdsrådet kan også fremsætte henstillinger. Det vedtager sine afgørelser og henstillinger efter fælles overenskomst mellem parterne, efter at disse har gennemført deres respektive interne procedurer. Samarbejdsrådet kan delegere sine beføjelser til samarbejdsudvalget.
         4.   De parter, der er omfattet af denne forretningsorden er de parter, der er fastsat i aftalens artikel 285.
         Artikel 2
         Formandskab
         Parterne varetager på skift formandskabet for samarbejdsrådet i en periode på 12 måneder. Første periode begynder på datoen for afholdelsen af samarbejdsrådets første møde og slutter den 31. december samme år.
         Artikel 3
         Møder
         1.   Samarbejdsrådet træder sammen én gang om året og efter behov efter parternes fælles aftale. Samarbejdsrådets møder afholdes på det sædvanlige sted for Rådet for Den Europæiske Unions samlinger, medmindre parterne bestemmer andet.
         2.   Samarbejdsrådets møder afholdes på en af parterne aftalt dato.
         3.   Samarbejdsrådets sekretærer indkalder i fællesskab og efter aftale med samarbejdsrådets formand til møderne i samarbejdsrådet senest 30 kalenderdage, før mødet afholdes.
         Artikel 4
         Repræsentation
         1.   Medlemmerne af samarbejdsrådet kan lade sig repræsentere, hvis de er forhindret i at deltage i et møde. Et medlem, der ønsker at stille en stedfortræder, meddeler forud for det pågældende møde skriftligt samarbejdsrådets formand stedfortræderens navn.
         2.   Den, der repræsenterer et medlem af samarbejdsrådet, udøver alle dette medlems rettigheder.
         Artikel 5
         Delegationer
         1.   Medlemmerne af samarbejdsrådet kan ledsages af embedsmænd. Inden hvert møde underrettes samarbejdsrådets formand gennem samarbejdsrådets sekretariat om den planlagte sammensætning af parternes delegationer.
         2.   Samarbejdsrådet kan efter aftale mellem parterne invitere repræsentanter for andre af parternes organer eller uafhængige eksperter på et bestemt område til at deltage i møderne som observatører eller for at give oplysninger om bestemte emner. Parterne aftaler, på hvilke betingelser disse observatører kan deltage i møderne.
         Artikel 6
         Sekretariat
         En embedsmand fra Generalsekretariatet for Rådet for Den Europæiske Union og en embedsmand fra Republikken Kasakhstan fungerer sammen som sekretærer for samarbejdsrådet.
         Artikel 7
         Korrespondance
         1.   Korrespondance stilet til samarbejdsrådet sendes til den ene af samarbejdsrådets sekretærer, som derpå underretter den anden sekretær.
         2.   Samarbejdsrådets sekretærer sørger for, at korrespondancen til samarbejdsrådet videresendes til samarbejdsrådets formand og om nødvendigt rundsendes til medlemmerne af samarbejdsrådet.
         3.   Korrespondance fra samarbejdsrådets formand sendes af samarbejdsrådets sekretærer til adressaterne på formandens vegne. Sådan korrespondance rundsendes om nødvendigt til medlemmerne af samarbejdsrådet.
         Artikel 8
         Fortrolighed
         Møderne i samarbejdsrådet afholdes for lukkede døre, medmindre parterne bestemmer andet. Når en part afgiver oplysninger, der er angivet som fortrolige, til samarbejdsrådet, behandler den anden part disse oplysninger fortroligt.
         Artikel 9
         Dagsorden for møderne
         1.   Samarbejdsrådets formand opstiller en foreløbig dagsorden for hvert møde i samarbejdsrådet. Samarbejdsrådets sekretærer sender den til de adressater, der er omhandlet i artikel 7, stk. 3, senest 15 kalenderdage inden mødet.
         Den foreløbige dagsorden skal indeholde de punkter, som samarbejdsrådets formand er blevet anmodet om at optage på dagsordenen senest 21 kalenderdage inden mødet. Sådanne punkter optages ikke på den foreløbige dagsorden, medmindre de relevante støttedokumenter er blevet fremsendt til samarbejdsrådets sekretærer inden dagsordenens udsendelse.
         2.   Dagsordenen godkendes af samarbejdsrådet ved hvert mødes begyndelse. Ethvert punkt, som ikke findes på den foreløbige dagsorden, kan tilføjes dagsordenen, hvis parterne er enige herom.
         3.   Samarbejdsrådets formand kan efter konsultation med parterne afkorte de i stk. 1 fastsatte frister for at tage hensyn til særlige omstændigheder.
         Artikel 10
         Protokol
         1.   Samarbejdsrådets sekretærer udarbejder sammen et udkast til protokol for hvert møde i samarbejdsrådet.
         2.   For hvert punkt på dagsordenen indeholder protokollen som udgangspunkt oplysninger om:

                     a)

                     dokumenter, der er blevet forelagt for samarbejdsrådet

                     b)

                     erklæringer, som et medlem af samarbejdsrådet har anmodet om at få optaget i protokollen, og

                     c)

                     emner, som parterne er blevet enige om, f.eks. vedtagne afgørelser og erklæringer og eventuelle konklusioner.

               3.   Udkastet til protokol forelægges samarbejdsrådet til godkendelse. Samarbejdsrådet godkender dette udkast til protokol på sit næste møde. Alternativt kan udkastet til protokol godkendes skriftligt.
         Artikel 11
         Afgørelser og henstillinger
         1.   Samarbejdsrådet vedtager afgørelser og fremsætter henstillinger efter aftale mellem parterne, efter at disse har gennemført deres respektive interne procedurer.
         2.   Samarbejdsrådet kan også vedtage afgørelser eller fremsætte henstillinger ved skriftlig procedure, hvis parterne er enige herom. Med henblik herpå rundsender samarbejdsrådets formand udkastet til afgørelse eller henstilling til samarbejdsrådets medlemmer, jf. artikel 7, stk. 3, senest 21 kalenderdage før mødet. Samarbejdsrådets medlemmer tilkendegiver eventuelle forbehold eller ændringsforslag inden denne frist. Samarbejdsrådets formand kan efter konsultation med parterne afkorte fristen for at tage hensyn til særlige omstændigheder.
         3.   Samarbejdsrådets akter, jf. aftalens artikel 268, stk. 2, betegnes henholdsvis »afgørelse« eller »henstilling« og efterfølges af et løbenummer, datoen for deres vedtagelse og en beskrivelse af deres emne. Disse afgørelser og henstillinger undertegnes af samarbejdsrådets formand, og ægtheden bekræftes af samarbejdsrådets sekretærer. Disse afgørelser og henstillinger rundsendes i henhold til denne forretningsordens artikel 7, stk. 3. Hver part kan træffe beslutning om at offentliggøre samarbejdsrådets afgørelser og henstillinger i deres respektive officielle tidende.
         4.   Hver af samarbejdsrådets afgørelser eller henstillinger træder i kraft på dagen for vedtagelsen, medmindre andet er fastsat i afgørelsen eller henstillingen.
         Artikel 12
         Sprog
         1.   Samarbejdsrådets officielle sprog er parternes officielle sprog.
         2.   Samarbejdsrådets arbejdssprog er engelsk og russisk. Medmindre der træffes afgørelse om andet, vil samarbejdsrådet basere sine forhandlinger på dokumenter, der er udarbejdet på disse sprog.
         Artikel 13
         Udgifter
         1.   Parterne afholder hver især de udgifter, der påløber i forbindelse med deltagelse i samarbejdsrådets møder, såvel udgifter til personale, rejser og underhold samt udgifter til postforsendelser og telekommunikation.
         2.   Udgifter til tolkning på samarbejdsrådets møder og til oversættelse og reproduktion af dokumenter afholdes af Unionen.
         3.   Andre udgifter i forbindelse med den praktiske tilrettelæggelse af samarbejdsrådets møder afholdes af den part, der er vært for disse møder.
         Artikel 14
         Samarbejdsudvalg og specialiserede underudvalg
         1.   I henhold til aftalens artikel 269, stk. 1, bistås samarbejdsrådet i udøvelsen af dettes hverv af samarbejdsudvalget på de områder, hvor samarbejdsrådet har delegeret beføjelser til det. I henhold til aftalens artikel 269, stk. 2, består samarbejdsudvalget af repræsentanter for parterne, i princippet på højt embedsmandsplan.
         2.   Samarbejdsudvalget forbereder samarbejdsrådets møder og forhandlinger, gennemfører om nødvendigt samarbejdsrådets afgørelser og sørger for, at der er kontinuitet i associeringsforbindelserne, og at aftalen i almindelighed fungerer korrekt. Samarbejdsudvalget behandler spørgsmål af enhver art, som forelægges det af samarbejdsrådet, eller som opstår i forbindelse med aftalens gennemførelse. Samarbejdsudvalget forelægger forslag eller udkast til afgørelser eller henstillinger for samarbejdsrådet til godkendelse. I henhold til aftalens artikel 268, stk. 4, kan samarbejdsrådet delegere enhver af sine beføjelser til samarbejdsudvalget, herunder beføjelsen til at træffe bindende afgørelser.
         3.   Samarbejdsudvalget træffer de afgørelser og fremsætter de henstillinger, som det har beføjelse til i medfør af aftalen.
         4.   I de tilfælde, hvor der i aftalen henvises til en forpligtelse til eller mulighed for konsultation, eller hvor parterne efter fælles aftale beslutter at konsultere hinanden, kan en sådan konsultation finde sted i samarbejdsudvalget, medmindre andet er fastsat i aftalen. Konsultationen kan fortsætte i samarbejdsrådet, hvis parterne er enige herom.
         5.   I henhold til aftalens artikel 269, stk. 6, kan samarbejdsrådet beslutte at nedsætte specialiserede underudvalg eller andre organer til at bistå det i varetagelsen af dets opgaver, og det fastlægger sådanne udvalgs eller organers sammensætning, opgaver og funktionsmåde.
         6.   I henhold til aftalens artikel 25, stk. 3, nedsætter samarbejdsrådet et underudvalg vedrørende toldsamarbejde.
         Artikel 15
         Ændring af forretningsordenen
         Denne forretningsorden kan ændres i henhold til artikel 11.

         BILAG II

            FORRETNINGSORDENER FOR SAMARBEJDSUDVALGET, DE SPECIALISEREDE UNDERUDVALG OG ANDRE ORGANER, DER NEDSÆTTES AF SAMARBEJDSRÅDET

         Artikel 1
         Almindelige bestemmelser
         1.   Samarbejdsudvalget som nedsat i henhold til artikel 269, stk. 1, i den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side (»aftalen«) bistår samarbejdsrådet i udøvelsen af dettes hverv og udfører de opgaver, der er anført i aftalen, og som det pålægges af samarbejdsrådet. Samarbejdsrådet fastsætter i sin forretningsorden samarbejdsudvalgets opgaver og virkemåde, jf. aftalens artikel 269, stk. 7.
         2.   Samarbejdsudvalget forbereder samarbejdsrådets møder og forhandlinger, gennemfører om nødvendigt samarbejdsrådets afgørelse og sørger for, at der er kontinuitet i associeringsforbindelserne, og at aftalen i almindelighed fungerer korrekt. Samarbejdsudvalget behandler spørgsmål af enhver art, som forelægges det af samarbejdsrådet, eller som opstår i forbindelse med den daglige gennemførelse af aftalen. Samarbejdsudvalget forelægger forslag eller udkast til afgørelser eller henstillinger for samarbejdsrådet til godkendelse.
         3.   I henhold til aftalens artikel 269, stk. 2, består samarbejdsudvalget af repræsentanter for parterne, i princippet på højt embedsmandsplan. Disse repræsentanter er ansvarlige for de særlige emner, der skal drøftes på et givent møde i samarbejdsudvalget. I henhold til denne forretningsordens artikel 2 ledes samarbejdsudvalget på skift af en repræsentant for Den Europæiske Union og en repræsentant for Republikken Kasakhstan.
         4.   Samarbejdsudvalget i dettes særlige handelssammensætning, jf. aftalens artikel 269, stk. 5, består, når det udfører de opgaver, det tillægges i henhold til afsnit III i aftalen (Handel og erhverv) (»Samarbejdsudvalget i dettes handelssammensætning«), af embedsmænd fra Europa-Kommissionen og Republikken Kasakhstan med ansvar for handel og handelsrelaterede anliggender. I henhold til denne forretningsordens artikel 2 fungerer en højtstående repræsentant for Europa-Kommissionen eller Republikken Kasakhstan med ansvar for handel og handelsrelaterede anliggender som formand for samarbejdsudvalget i dettes handelssammensætning. En repræsentant for Tjenesten for EU's Optræden Udadtil deltager ligeledes i møderne.
         5.   I henhold til aftalens artikel 269, stk. 4, har samarbejdsudvalget beføjelse til at træffe afgørelser i de tilfælde, der er fastsat i aftalen, og på de områder, hvor samarbejdsrådet har delegeret beføjelser til det. Disse afgørelser er bindende for parterne, der træffer de relevante foranstaltninger med henblik på at gennemføre dem. Samarbejdsudvalget træffer sine afgørelser efter fælles aftale mellem parterne, efter at disse har gennemført deres respektive interne procedurer.
         6.   Parterne i denne forretningsorden er fastsat i henhold til aftalens artikel 285.
         Artikel 2
         Formandskab
         Parterne varetager på skift formandskabet for samarbejdsudvalget i en periode på 12 måneder. Første periode begynder på datoen for afholdelsen af samarbejdsrådets første møde og slutter den 31. december samme år.
         Artikel 3
         Møder
         1.   Samarbejdsudvalget mødes regelmæssigt og mindst én gang om året, medmindre partnerne bestemmer andet. Der kan efter anmodning fra en af parterne afholdes særlige møder i samarbejdsudvalget, hvis parterne er enige herom.
         2.   Formanden indkalder til møderne i samarbejdsudvalget, der afholdes på et sted og en dato, som parterne er enige om. Mødeindkaldelsen udsendes af samarbejdsudvalgets sekretariat senest 28 kalenderdage inden mødets begyndelse, medmindre parterne bestemmer andet.
         3.   Samarbejdsudvalget i dettes handelssammensætning mødes mindst én gang om året, og når omstændighederne kræver det efter parternes fælles aftale. Formanden for samarbejdsudvalget i dettes handelssammensætning indkalder til møderne, der afholdes på et sted, en dato og ved hjælp af de hjælpemidler, som parterne er enige om. Mødeindkaldelsen udsendes af sekretariatet for samarbejdsudvalget i dettes handelssammensætning senest 15 kalenderdage før mødets start, medmindre parterne bestemmer andet.
         4.   Der indkaldes så vidt muligt til de ordinære møder i samarbejdsudvalget i god tid før det ordinære møde i samarbejdsrådet.
         5.   Hvis parterne er enige herom, kan møderne i samarbejdsudvalget undtagelsesvis afholdes ved hjælp af teknologiske hjælpemidler som f.eks. videokonference.
         Artikel 4
         Delegationer
         Inden hvert møde underrettes parterne gennem samarbejdsudvalgets sekretariat om den planlagte sammensætning af parternes delegationer.
         Artikel 5
         Sekretariat
         1.   En embedsmand i Tjenesten for EU's Optræden Udadtil og en embedsmand fra Republikken Kasakhstans udenrigsministerium fungerer sammen som sekretærer for samarbejdsudvalget. Medmindre andet fastsættes i denne forretningsorden, udfører de sekretariatsopgaverne i fællesskab, idet de udviser gensidig tillid og samarbejdsvilje.
         2.   En embedsmand fra Europa-Kommissionen og en embedsmand fra Republikken Kasakhstans udenrigsministerium med ansvar for handel og handelsrelaterede anliggender fungerer sammen som sekretærer for samarbejdsudvalget i dettes handelssammensætning.
         Artikel 6
         Korrespondance
         1.   Korrespondance stilet til samarbejdsudvalget sendes til en af parternes sekretærer for samarbejdsudvalget, som derpå underretter den anden sekretær.
         2.   Samarbejdsudvalgets sekretariat sørger for, at korrespondance stilet til samarbejdsudvalget videresendes til samarbejdsudvalgets formand og om nødvendigt rundsendes som dokumenter, jf. artikel 7.
         3.   Korrespondance fra samarbejdsudvalgets formand sendes af samarbejdsudvalgets sekretærer til adressaterne på formandens vegne. Sådan korrespondance rundsendes om nødvendigt, jf. artikel 7.
         Artikel 7
         Dokumenter
         1.   Dokumenter rundsendes gennem samarbejdsudvalgets sekretærer.
         2.   En part videresender sine dokumenter til sin sekretær, som videresender dokumenterne til den anden parts sekretær.
         3.   Unionens sekretær rundsender dokumenterne til de relevante repræsentanter for Unionen og sætter systematisk Republikken Kasakhstans sekretær i kopi ved sådan korrespondance.
         4.   Republikken Kasakhstans sekretær rundsender dokumenterne til de relevante repræsentanter for Republikken Kasakhstan og sætter systematisk Unionens sekretær i kopi ved sådan korrespondance.
         Artikel 8
         Fortrolighed
         Møderne i samarbejdsudvalget afholdes for lukkede døre, medmindre parterne bestemmer andet. Når en part afgiver oplysninger, der er angivet som fortrolige, til samarbejdsudvalget, behandler den anden part disse oplysninger fortroligt.
         Artikel 9
         Dagsorden for møderne
         1.   Samarbejdsudvalgets sekretariat udarbejder på grundlag af forslag fra parterne en foreløbig dagsorden for hvert møde i samarbejdsudvalget samt et udkast til praktiske konklusioner, jf. artikel 10. Den foreløbige dagsorden indeholder de punkter, som samarbejdsudvalgets sekretariat af en part er blevet anmodet om at optage på dagsordenen. Punkter på dagsordenen understøttes af relevante dokumenter og fremsendes senest 21 kalenderdage før mødet.
         2.   Den foreløbige dagsorden rundsendes sammen med relevante dokumenter, jf. artikel 7, senest 15 kalenderdage før mødet.
         3.   Dagsordenen godkendes af samarbejdsudvalget ved hvert mødes begyndelse. Punkter, som ikke findes på den foreløbige dagsorden, kan tilføjes dagsordenen, hvis parterne er enige herom.
         4.   Formanden for samarbejdsudvalgets møde kan på ad hoc-basis og efter aftale med parterne invitere repræsentanter for andre af parternes organer eller uafhængige eksperter på et bestemt område til at deltage i samarbejdsudvalgets møder for at give oplysninger om bestemte emner. Parterne sikrer, at sådanne observatører eller eksperter respekterer krav om fortrolighed.
         5.   Formanden for samarbejdsudvalgets møde kan efter konsultation med parterne afkorte de i stk. 1 og 2 fastsatte frister for at tage hensyn til særlige omstændigheder.
         Artikel 10
         Protokol og praktiske konklusioner
         1.   Samarbejdsudvalgets sekretærer udarbejder sammen et udkast til protokol for hvert møde i samarbejdsudvalget.
         2.   For hvert punkt på dagsordenen indeholder protokollen som udgangspunkt oplysninger om:

                     a)

                     en liste over mødedeltagerne, en liste over de embedsmænd, der ledsager dem, og en liste over eventuelle observatører eller eksperter, der deltog i mødet

                     b)

                     dokumenter, der er blevet forelagt for samarbejdsudvalget

                     c)

                     erklæringer, som samarbejdsudvalget har anmodet om at få optaget i protokollen, og

                     d)

                     praktiske konklusioner fra mødet, jf. stk. 4.

               3.   Udkastet til protokol forelægges samarbejdsudvalget til godkendelse på dets næste møde. Alternativt kan udkastet til protokol godkendes skriftligt. Udkastet til protokol for samarbejdsudvalget i dettes handelssammensætning godkendes inden for 28 kalenderdage efter hvert møde. Der sendes en kopi til hver af de i artikel 7 anførte adressater.
         4.   Sekretæren for den part i samarbejdsudvalget, der varetager formandskabet for samarbejdsudvalget, udarbejder et udkast til praktiske konklusioner for hvert møde. Dette udkast til praktiske konklusioner rundsendes til parterne sammen med dagsordenen normalt senest 15 kalenderdage inden næste mødes begyndelse. I takt med at mødet skrider frem, ajourføres udkastet til praktiske konklusioner, således at samarbejdsudvalget ved mødets afslutning kan vedtage de praktiske konklusioner, der afspejler parternes opfølgende handlinger, medmindre parterne har aftalt andet. Når de praktiske konklusioner er godkendt, vedlægges de protokollen, og deres gennemførelse tages op til revision på et senere møde i samarbejdsudvalget. Samarbejdsudvalget vedtager til det formål en model, som gør det muligt at følge de enkelte opfølgende handlinger i relation til en bestemt frist.
         Artikel 11
         Afgørelser og henstillinger
         1.   I særlige tilfælde, hvor aftalen giver beføjelse til at træffe afgørelser eller fremsætte henstillinger, eller hvor samarbejdsrådet har delegeret sådanne beføjelser til det, træffer samarbejdsudvalget sådanne afgørelser eller fremsætter sådanne henstillinger. samarbejdsudvalget træffer afgørelser og fremsætter henstillinger efter fælles aftale mellem parterne, efter at disse har gennemført deres respektive interne procedurer. Hver afgørelse eller henstilling undertegnes af samarbejdsudvalgets formand, og ægtheden bekræftes af samarbejdsudvalgets sekretærer.
         2.   Samarbejdsudvalget kan træffe afgørelser eller fremsætte henstillinger ved skriftlig procedure, hvis parterne er enige herom. En skriftlig procedure består af udveksling af noter mellem samarbejdsudvalgets sekretærer, der handler efter aftale mellem parterne. Til dette formål rundsendes udkastet til afgørelse eller henstillingen skriftligt, jf. artikel 7, inden for en frist på mindst 21 kalenderdage før mødet, og eventuelle forbehold eller ændringer tilkendegives inden for denne frist. Samarbejdsudvalgets formand kan efter konsultation med parterne afkorte de i dette stykke angivne frister for at tage hensyn til særlige omstændigheder. Når teksten er vedtaget, undertegnes afgørelsen eller henstillingen af samarbejdsudvalgets formand, og ægtheden bekræftes af samarbejdsudvalgets sekretærer.
         3.   Samarbejdsudvalgets akter betegnes henholdsvis »afgørelse« eller »henstilling«. Hver afgørelse eller henstilling fra samarbejdsudvalget træder i kraft på dagen for vedtagelsen, medmindre andet er fastsat deri.
         4.   Afgørelser og henstillinger rundsendes til parterne, jf. artikel 7.
         5.   Hver part kan træffe beslutning om at offentliggøre samarbejdsudvalgets afgørelser og henstillinger i deres respektive officielle tidende.
         Artikel 12
         Rapporter
         Samarbejdsudvalget rapporterer til samarbejdsrådet om sit, de specialiserede underudvalgs eller andre organers virksomhed på hvert ordinært møde i samarbejdsrådet.
         Artikel 13
         Sprog
         1.   Samarbejdsudvalgets officielle sprog er parternes officielle sprog.
         2.   Samarbejdsudvalgets arbejdssprog er engelsk og russisk. Medmindre der træffes afgørelse om andet, vil samarbejdsudvalget basere sine forhandlinger på dokumenter, der er udarbejdet på disse sprog.
         Artikel 14
         Udgifter
         1.   Parterne afholder hver især de udgifter, der påløber i forbindelse med deltagelse i samarbejdsudvalgets møder, såvel udgifter til personale, rejser og underhold samt udgifter til postforsendelser og telekommunikation.
         2.   Udgifter til tilrettelæggelsen af samarbejdsudvalgets møder og reproduktion af dokumenter afholdes af den part, der er vært for mødet.
         3.   Udgifter til tolkning på samarbejdsudvalgets møder og til oversættelse af dokumenter til eller fra engelsk og russisk, jf. artikel 13, stk. 2, afholdes af den part, der er vært for disse møder.
         Tolkning og oversættelse til eller fra andre sprog afholdes direkte af den anmodende part.
         4.   I de tilfælde, hvor det er nødvendigt at oversætte dokumenter til de officielle EU-sprog, afholdes udgifterne af Unionen.
         Artikel 15
         Ændring af forretningsordenen
         Denne forretningsorden kan ændres ved afgørelse vedtaget af samarbejdsrådet i henhold til aftalens artikel 268, stk. 1.
         Artikel 16
         Forretningsorden for de specialiserede underudvalg og andre organer
         1.   Underudvalgene består af repræsentanter for parterne, der er involveret i de specifikke spørgsmål, der skal behandles af hver enkelt specialiseret underudvalg. Medmindre andet er fastsat i aftalen eller aftalt i samarbejdsrådet, finder denne forretningsorden tilsvarende anvendelse på underudvalg og andre organer.
         2.   Underudvalgene kan inden for deres respektive kompetenceområder b.la.:

                     a)

                     udveksle synspunkter om emner af fælles interesse, herunder fremtidige foranstaltninger og de ressourcer, der er nødvendige for at kunne iværksætte og anvende disse

                     b)

                     afholde regelmæssige høringer og overvåge gennemførelsen af aftalen

                     c)

                     vedtage konkrete ordninger og foranstaltninger relateret til de spørgsmål, der er defineret i aftalen

                     d)

                     fremsætte henstillinger

                     e)

                     såfremt samarbejdsrådet har givet dem beføjelse hertil, handle på samarbejdsrådets vegne for at sikre gennemførelsen af samarbejdsrådets afgørelser, jf. artikel 1, stk. 3, i samarbejdsrådets forretningsorden.

               3.   Møderne i underudvalg og andre organer kan afholdes efter behov ved personligt fremmøde enten i Bruxelles eller i Republikken Kasakhstan eller ved hjælp af f.eks. videokonference. Underudvalgene og andre organer udgør en platform for overvågning af fremskridt, for drøftelse af bestemte spørgsmål eller udfordringer, der følger af processen, og for udformning af henstillinger og praktiske konklusioner.
         4.   Samarbejdsudvalgets sekretariat modtager en kopi af al relevant korrespondance, dokumentation og kommunikation, der vedrører underudvalg og andre organer.
         Artikel 17
         Denne forretningsorden finder tilsvarende anvendelse på samarbejdsudvalget i dettes handelssammensætning, medmindre andet er fastsat.

      UDKAST
      SAMARBEJDSRÅDET EU-REPUBLIKKEN KASAKHSTANS AFGØRELSE Nr. 2/2017
      af …
      om oprettelse af tre specialiserede underudvalg
      SAMARBEJDSRÅDET EU-REPUBLIKKEN KASAKHSTAN HAR —
      under henvisning til den udvidede partnerskabs- og samarbejdsaftale mellem Den Europæiske Union og dens medlemsstater på den ene side og Republikken Kasakhstan på den anden side (1) (»aftalen«), særlig artikel 269, stk. 6, og
      ud fra følgende betragtninger:

                  (1)

                  I henhold til aftalens artikel 281, stk. 3, er visse dele af aftalen blevet anvendt midlertidigt fra den 1. maj 2016.

                  (2)

                  I henhold til aftalens artikel 269, stk. 6, kan samarbejdsrådet beslutte at nedsætte specialiserede underudvalg eller andre organer til at bistå det i varetagelsen af dets opgaver.

                  (3)

                  I henhold til aftalens artikel 25, stk. 3, nedsætter samarbejdsrådet et underudvalg vedrørende toldsamarbejde.

                  (4)

                  For at muliggøre drøftelser på ekspertplan om de centrale områder, som falder inden for anvendelsesområdet for aftalens midlertidige anvendelse, bør der nedsættes to specialiserede underudvalg.

                  (5)

                  Efter aftale mellem parterne bør det være muligt at ændre listen over underudvalg —

            VEDTAGET DENNE AFGØRELSE:
      Artikel 1
      De specialiserede underudvalg, der er anført i bilaget, nedsættes herved.
      Artikel 2
      Forretningsordenen for de specialiserede underudvalg, der er opført i bilaget, er reguleret ved artikel 16 i forretningsordenen for samarbejdsudvalget og for specialiserede underudvalg og for andre organer, der er nedsat ved samarbejdsudvalget, som vedtaget ved samarbejdsrådet EU-Republikken Kasakhstans afgørelse nr. 1/2017.
      Artikel 3
      Efter aftale mellem parterne kan listen over specialiserede underudvalg, jf. bilaget, ændres.
      Artikel 4
      Denne afgørelse træder i kraft på dagen for vedtagelsen.

         Udfærdiget i …,

               På samarbejdsrådets vegne

               Formand

         (1)  EUT L 29 af 4.2.2016, s. 3.

         BILAG

            LISTE OVER SPECIALISEREDE UNDERUDVALG

                     1)

                     Undervalget vedrørende retlige anliggender, frihed og sikkerhed

                     2)

                     Underudvalget vedrørende energi, transport, miljø og klimaændringer

                     3)

                     Underudvalget vedrørende toldsamarbejde


Avis juridique important

|

31998D0070

98/70/EF: Rådets afgørelse af 18. december 1997 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Ækvatorialguinea om fiskeri ud for Ækvatorialguineas kyster for perioden 1. juli 1997 til 30. juni 2000

EF-Tidende nr. L 011 af 17/01/1998 s. 0029 - 0030

RÅDETS AFGØRELSE af 18. december 1997 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Ækvatorialguinea om fiskeri ud for Ækvatorialguineas kyster for perioden 1. juli 1997 til 30. juni 2000 (98/70/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til aftalen mellem Det Europæiske Økonomiske Fællesskab og regeringen for Republikken Ækvatorialguinea om fiskeri ud for Ækvatorialguineas kyster (1), særlig artikel 12,under henvisning til forslag fra Kommissionen, ogud fra følgende betragtninger:Fællesskabet og Republikken Ækvatorialguinea har ført forhandlinger for at fastlægge de ændringer eller suppleringer, der skal indføjes i nævnte aftale, når gyldigheden af protokollen hertil udløber;som resultat af disse forhandlinger blev en ny protokol paraferet den 25. juni 1997;ifølge denne protokol har fiskerne fra Fællesskabet fiskerimuligheder i farvandene henhørende under Republikken Ækvatorialguineas højhedsområde eller jurisdiktion i perioden 1. juli 1997 til 30. juni 2000;den nye protokol bør anvendes snarest muligt for at undgå en længere afbrydelse af fællesskabsfartøjernes fiskeri; de to parter har derfor paraferet en aftale i form af brevveksling om midlertidig anvendelse af den paraferede protokol fra den 1. juli 1997; denne aftale bør godkendes med forbehold af en endelig afgørelse i henhold til traktatens artikel 43 -TRUFFET FØLGENDE AFGØRELSE:Artikel 1 Aftalen i form af brevveksling om midlertidig anvendelse af protokollen om fastsættelse for perioden 1. juli 1997 til 30. juni 2000 af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Ækvatorialguinea om fiskeri ud for Ækvatorialguineas kyster, godkendes herved på Fællesskabets vegne.Teksten til aftalen i form af brevveksling er knyttet til denne afgørelse (2).Artikel 2 De fiskerimuligheder, der er fastsat i protokollen, fordeles mellem medlemsstaterne på følgende måde:- notfartøjer til tunfiskeri, med fryseanlæg:Frankrig: 19 fartøjerSpanien: 10 fartøjerItalien: 1 fartøj- langlinefartøjer med flydeline:Spanien: 25 fartøjerPortugal: 5 fartøjer- stangfiskerfartøjer til tunfiskeri:Frankrig: 8 fartøjer.Hvis de i protokollen fastsatte fiskerimuligheder ikke opbruges som følge af licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.Artikel 3 Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.Udfærdiget i Bruxelles, den 18. december 1997.På Rådets vegneF. BODENFormand(1) EFT L 188 af 16. 7. 1984, s. 2. Aftalen er ændret ved den aftale, der er godkendt ved forordning (EØF) nr. 252/87 (EFT L 29 af 30. 1. 1987, s. 1).(2) Se side 31 i denne Tidende.


title: Europa-Parlamentets Afgørelse af 14. december 1976 om godkendelse til Kommissionen vedrørende forvaltningen af De europæiske Fællesskabers budget for regnskabsåret 1974 og om kontrolkommissionens beretning

text:
Nr. L 54/ 34                          De Europæiske Fællesskabers Tidende                                          26 . 2. 77
                                  EUROPA-PARLAMENTETS AFGØRELSE
                                                af 14 . december 1976
               om godkendelse til Kommissionen vedrørende forvaltningen af De europæiske
               Fællesskabers budget for regnskabsåret 1974 og om kontrolkommissionens beret
                                                            ning
EUROPA-PARLAMENTET,                                              2.     fastslar, at de tilsvarende indtægter fordeler sig
                                                                 som følger :
— der henviser til fovaltningsregnskabet og oversig
    terne over Fællesskabernes aktiver og passiver ved          a) egne indtægter :                   3 067 700 396,25 RE
    rørende anvendelsen af budgettets poster for regn           b) finansielle bidrag :                1 903 778 070,04 RE
    skabsåret 1974 og til regnskabet for Euratoms for           c) diverse indtægter :                    65 255 928,01 RE
    syningsagentur (dok. 383/75),
— der henviser til kontrolkommissionens beretning                                              I alt : 5 036 734 394,30 RE
    om regnskaberne for regnskabsåret 1974 samt til
    institutionernes svar på bemærkningerne i beret
                                                                                Godkendelse for 1974
    ningen (dok . 383 /75),                                      3 . vedtager at give endelig godkendelse til Kommis
— der henviser til Rådets afgørelse af 1 . juni 1976 om          sionen for De europæiske Fællesskaber vedrørende for
    godkendelse til Kommissionen (dok . 169/76),                 valtningen af budgettet for 1974 (') og tillægsbudget
                                                                 nr. 1 for 1974 (2);
— der henviser til betænkningen fra budgetudvalget
    (dok . 460/76),                                              4. henviser til beslutningen om bemærkningerne til
                                                                 afgørelserne om godkendelse og anmoder Kommissio
1.    fastslår sammen med Rådet, at Fællesskabernes              nen om at afgive beretning om de foranstaltninger,
udgifter     i  regnskabsåret  1974    beløb     sig    til      der er truffet som følge af disse bemærkninger i hen
5 036 734 394,30 RE ;                                            hold til artikel 92 i finansforordningen .
                                                                 (') EFT nr. L 1 15 af 29 . 4. 1974.
                                                                 (-') EFT nr. L 347 af 27. 12. 1974.


title: Afgørelse EULEX/1/2008 truffet af Den Udenrigs- og Sikkerhedspolitiske Komité den 7. februar 2008 om udnævnelse af missionschefen for Den Europæiske Unions retsstatsmission i Kosovo, EULEX KOSOVO

text:
               16.2.2008

               DA

               Den Europæiske Unions Tidende

               L 42/99

      AFGØRELSE EULEX/1/2008 TRUFFET AF DEN UDENRIGS- OG SIKKERHEDSPOLITISKE KOMITÉ

   den 7. februar 2008
   om udnævnelse af missionschefen for Den Europæiske Unions retsstatsmission i Kosovo, EULEX KOSOVO
   (2008/125/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25, stk. 3,
   under henvisning til Rådets fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO (1), særlig artikel 12, stk. 2, og
   ud fra følgende betragtninger:

               (1)

               Den Udenrigs- og Sikkerhedspolitiske Komité gav den 4. maj 2007 sin principielle tilslutning til generalsekretæren/den højtstående repræsentants forslag om at udnævne Yves de Kermabon til chef for Den Europæiske Unions retsstatsmission i Kosovo og bemærkede, at den formelle udnævnelse ville finde sted, når Rådets fælles aktion om oprettelse af missionen var vedtaget.

               (2)

               Rådet vedtog den 4. februar 2008 fælles aktion 2008/124/FUSP.

               (3)

               I henhold til artikel 12, stk. 2, i fælles aktion 2008/124/FUSP bemyndiges Den Udenrigs- og Sikkerhedspolitiske Komité i overensstemmelse med traktatens artikel 25 til at træffe de relevante afgørelser med henblik på at udøve den politiske kontrol med og den strategiske styring af EULEX KOSOVO, herunder afgørelsen om at udnævne en missionschef —

         TRUFFET FØLGENDE AFGØRELSE:
   Artikel 1
   Yves de Kermabon udnævnes til missionschef for Den Europæiske Unions retsstatsmission i Kosovo, EULEX Kosovo.
   Artikel 2
   Denne afgørelse har virkning fra dagen for vedtagelsen.
   Den anvendes, indtil Rådets fælles aktion 2008/124/FUSP udløber.

      Udfærdiget i Bruxelles, den 7. februar 2008.

            På vegne af Den Udenrigs- og Sikkerhedspolitiske Komité

         M. IPAVIC

            Formand

      (1)  Se side 92 i denne EUT.


title: 2011/20/EU: Den Europæiske Centralbanks afgørelse af 13. december 2010 om udvidelse af Den Europæiske Centralbanks kapital (ECB/2010/26)

text:
               15.1.2011

               DA

               Den Europæiske Unions Tidende

               L 11/53

         DEN EUROPÆISKE CENTRALBANKS AFGØRELSE
   af 13. december 2010
   om udvidelse af Den Europæiske Centralbanks kapital
   (ECB/2010/26)
   (2011/20/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank (herefter »ESCB-statutten«), særlig artikel 28,1,
   under henvisning til Rådets forordning (EF) nr. 1009/2000 af 8. maj 2000 om kapitaludvidelser i Den Europæiske Centralbank (1), navnlig artikel 1,
   og ud fra følgende betragtninger:

               (1)

               I henhold til artikel 28.1, første punktum, i ESCB-statutten udgør Den Europæiske Centralbanks (ECB’s) kapital 5 mia. EUR. ECB’s kapital blev udvidet til 5 760 652 402,58 EUR i overensstemmelse med artikel 48.3 i ESCB-statutten som følge af, at medlemsstater tiltrådte Unionen og deres nationale centralbanker tilsluttedes det Europæiske System af Centralbanker.

               (2)

               I henhold til artikel 28.1, andet punktum, af ESCB-statutten kan ECB’s kapital udvides med de beløb, som Styrelsesrådet træffer afgørelse om med det i det i artikel 10.3 i ESCB-statutten omhandlede kvalificerede flertal inden for de rammer og under de vilkår, der fastsættes af Rådet efter fremgangsmåden i artikel 41 i ESCB-statutten.

               (3)

               I medfør af artikel 1 i Rådets forordning (EF) nr. 1009/2000 kan ECB’s Styrelsesråd udvide ECB’s kapital ud over det beløb, der er fastsat i ESCB-statuttens artikel 28.1, første punktum, med yderligere op til 5 000 mio. EUR.

               (4)

               I medfør af fjerde betragtning i forordning (EF) nr. 1009/2000 fastsætter forordningen en grænse for fremtidige udvidelser af ECB's kapital, hvilket giver ECB's Styrelsesråd mulighed for at træffe beslutning om en faktisk udvidelse på et eller andet tidspunkt i fremtiden for at opretholde et tilstrækkeligt kapitalgrundlag til at kunne understøtte ECB's transaktioner.

               (5)

               I betragtning af forøgelsen af summen af ECB’s balance i løbet af de seneste år anses det for nødvendigt at udvide ECB’s kapital med 5 000 mio. EUR for at opretholde et tilstrækkeligt kapitalgrundlag til at kunne understøtte ECB’s transaktioner —

         VEDTAGET DENNE AFGØRELSE:
   Artikel 1
   Udvidelse af ECB’s kapital
   ECB’s kapital udvides med 5 000 mio. EUR fra 5 760 652 402,58 EUR til 10 760 652 402,58 EUR.
   Artikel 2
   Ikrafttræden
   Denne afgørelse træder i kraft den 29. december 2010.

      Udfærdiget i Frankfurt am Main, den 13. december 2010.

         Jean-Claude TRICHET

            Formand for ECB

      (1)  EFT L 115 af 16.5.2000, s. 1.